11. ฐานะการเงินและผลการดำเนินงาน

  11.1 งบการเงิน

  (ก ) รายงานของผู้สอบบัญชีรับอนุญาตและสรุปการแสดงความเห็นของผู้สอบบัญชี

  รายงานของผู้สอบบัญชีรับอนุญาต จากบริษัท สำนักงาน เอินส์ท แอนด์ ยัง จำกัด
  สำหรับงบการเงินสิ้นสุด ณ วันที่ 31 ธันวาคม 2554, 2553 และ 2552
  ผู้สอบบัญชีรับอนุญาตได้แสดงความเห็นโดยให้การรับรองแบบไม่มีเงื่อนไขและมีข้อสังเกตต่อฐานะการเงินรวม
  ผลการดำเนินงานรวม และกระแสเงินสดรวมสำหรับปีสิ้นสุดวันเดียวกันของแต่ละปีของบริษัท
  ปูนซีเมนต์นครหลวง จำกัด (มหาชน) และบริษัทย่อย และเฉพาะบริษัท ปูนซีเมนต์นครหลวง
  จำกัด (มหาชน) โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  (ข) ตารางสรุปงบการเงิน

-   ตารางสรุปงบแสดงฐานะการเงินรวม

-   ตารางสรุปงบกำไรขาดทุนรวม และงบกำไรขาดทุนเบ็ดเสร็จรวม

-   ตารางสรุปงบกระแสเงินสดรวม

-   ตารางสรุปอัตราส่วนทางการเงิน

[]

[]

[]

[]

[]

[]

[]

[]

11.2 คำอธิบายและการวิเคราะห์ของฝ่ายบริหาร

คำอธิบายและวิเคราะห์ผลการดำเนินงาน

[]

รายได้

รายได้จากการขายสุทธิ ประจำปี 2554 เพิ่มขึ้นร้อยละ 10 เมื่อเปรียบเทียบกับปี 2553
เนื่องจากทุกธุรกิจหลักมีผลประกอบการที่ดีจากยอดขายและราคาที่เพิ่มขึ้น
ธุรกิจปูนซีเมนต์มีรายได้จากการขายสุทธิเพิ่มขึ้นร้อยละ 12 เมื่อเทียบกับช่วงเดียวกันของปี 2553
เนื่องจากการเติบโตอย่างต่อเนื่องของการก่อสร้างระบบสาธารณูปโภค
การเติบโตของภาคธุรกิจที่แข็งแกร่งในเชิงพาณิชย์และที่อยู่อาศัย
เช่นเดียวกับรายได้จากการขายสุทธิของธุรกิจคอนกรีตและหินทรายร้อยละ 11
ในขณะเดียวกันรายได้จากธุรกิจอื่น ๆ เพิ่มขึ้น 105 ล้านบาทเนื่องจากการเติบโตของวัสดุทดแทนไม้
“คอนวูด”

ค่าใช้จ่ายต่างๆ

ต้นทุนสินค้าขาย จำนวนทั้งสิ้น 12,864 ล้านบาท เพิ่มขึ้น 745 ล้านบาท หรือคิดเป็นร้อยละ 6
ของปีก่อน ต้นทุนการผลิตปูนซีเมนต์ต่อตันเพิ่มขึ้นคิดเป็นร้อยละ 5 เมื่อเทียบปี 2553
เนื่องจากการปรับตัวเพิ่มขึ้นอย่างต่อเนื่องของราคาเชื้อเพลิงในตลาดโลกร้อยละ 4 อย่างไรก็ตาม
กลุ่มบริษัทปูนซีเมนต์นครหลวงได้ใช้ประโยชน์ของโรงงานผลิตไฟฟ้าจากลมร้อนทิ้งจากกระบวนการผลิตปูนซีเมนต์และพัฒนาพลังงานทดแทน
กลุ่มบริษัทปูนซีเมนต์นครหลวงมุ่งเน้นในการเพิ่มประสิทธิภาพการผลิตและส่งเสริมความสามารถในการแข่งขัน
เตาเผาทั้งสี่เตามีอัตราดำเนินการผลิตได้ถึงร้อยละ 89
ด้วยกำลังการผลิตที่สม่ำเสมอร่วมกับการบริหารจัดการเชื้อเพลิงในสัดส่วนที่เหมาะสมและโรงงานผลิตไฟฟ้าจากลมร้อนทิ้งจากกระบวนการผลิตปูนซีเมนต์

ค่าใช้จ่ายในการขายและจัดจำหน่าย และการบริหาร จำนวน 5,785 ล้านบาท สูงขึ้น 598
ล้านบาท หรือคิดเป็นร้อยละ 12 เมื่อเทียบกับปี
2553โดยหลักมาจากต้นทุนค่าขนส่งที่สูงขึ้นและต้นทุนวัตถุดิบสำหรับบรรจุภัณฑ์ปูนซีเมนต์ที่เพิ่มมากขึ้น

ในช่วงวิกฤตการณ์น้ำท่วม
กลุ่มบริษัทปูนซีเมนต์นครหลวงได้ปฏิบัติการเชิงรุกในการให้ความช่วยเหลือแก่พนักงานในกลุ่มบริษัทปูนซีเมนต์นครหลวง
ที่ได้รับผลกระทบจากเหตุการณ์ข้างต้นทั้งด้านที่พักอาศัยชั่วคราวและทางด้านการเงิน
รวมทั้งทำการจัดตั้ง “กองทุนอินทรี” เพื่อช่วยเหลือสังคม รวมทั้งสิ้นกว่า 53 ล้านบาท

กำไรจากการดำเนินงานก่อนภาษีเงินได้ ดอกเบี้ยจ่าย และค่าใช้จ่ายทางการเงิน
ค่าเสื่อมราคาและรายจ่ายตัดบัญชีและรายได้ค่าใช้จ่ายอื่น ๆ เพิ่มขึ้นร้อยละ 19 คิดเป็น 5,580
ล้านบาท หรือคิดเป็นร้อยละ 24 ของรายได้ในปี 2554
เนื่องจากราคาขายเพิ่มขึ้นในขณะที่ต้นทุนยังคงได้เปรียบผู้ผลิตในตลาดรายอื่น

กำไรสุทธิรวมหลังหักส่วนที่เป็นของผู้มีส่วนได้ส่วนเสียที่ไม่มีอำนาจควบคุมของบริษัทย่อย
มีจำนวนเท่ากับ 3,293 ล้านบาท เพิ่มขึ้นร้อยละ 22 เมื่อเปรียบเทียบกับปี 2553 จำนวน 2,695
ล้านบาท กลุ่มบริษัทปูนซีเมนต์นครหลวงได้รับประโยชน์จากส่วนแบ่งกำไรจากการลงทุนในบริษัท
ลานนารีซอร์สเซส จำกัด (มหาชน) ซึ่งเป็นบริษัทร่วมของกลุ่มบริษัทปูนซีเมนต์นครหลวง
แม้ว่าจะได้รับผลกระทบจากการเปลี่ยนแปลงอัตราภาษีเงินได้นิติบุคคลในอนาคตที่นำมาใช้วัดมูลค่าภาษีเงินได้รอตัดบัญชีตามมติของคณะรัฐมนตรี

คำอธิบายและวิเคราะห์กระแสเงินสดและสภาพคล่อง

[]

ณ 31 ธันวาคม 2554 เงินสดและรายการเทียบเท่าเงินสดของกลุ่มบริษัทปูนซีเมนต์นครหลวง ลดลง
78 ล้านบาท โดยที่เงินสดและรายการเทียบเท่าเงินสดต้นปีจำนวน 2,002 ล้านบาท
และผลกระทบจากอัตราแลกเปลี่ยนเงินตราต่างประเทศของเงินสดและรายการเทียบเท่าเงินสด ณ
สิ้นปี 2554 จำนวน 2 ล้านบาท ดังนั้น กลุ่มบริษัทปูนซีเมนต์นครหลวง
มีเงินสดและรายการเทียบเท่าเงินสด จำนวน 1,921 ล้านบาท ณ สิ้นปี 2554

เงินสดสุทธิจากกิจกรรมดำเนินงาน จำนวน 4,159 ล้านบาท เพิ่มขึ้น 77 ล้านบาท
เปรียบเทียบกับปี 2553 เนื่องจากกำไรจากการดำเนินงานก่อนภาษีเงินได้ ดอกเบี้ยจ่าย
และค่าใช้จ่ายทางการเงิน ค่าเสื่อมราคาและรายจ่ายตัดบัญชีและรายได้ค่าใช้จ่ายอื่น ๆ
เพิ่มขึ้นอย่างต่อเนื่องจากราคาขายที่เพิ่มขึ้น และการบริหารต้นทุนอย่างดีเยี่ยม

เงินสดสุทธิ ใช้ในงานซ่อมบำรุง เพื่อขยายการลงทุน และกิจการการลงทุนอื่น ๆ จำนวน 1,867
ล้านบาท เพิ่มขึ้น 657 ล้านบาท หรือคิดเป็นร้อยละ 54 เปรียบเทียบกับปี 2553
จากการขยายการลงทุนจำนวน 1,047 ล้านบาทประกอบด้วยการลงทุนเพิ่มในโครงการต่าง ๆ เช่น
โรงงานผลิตวัสดุทดแทนไม้ “คอนวูด” สายการผลิตที่ 3 จำนวน 423 ล้านบาท
โรงงานผลิตปูนสำเร็จรูป “อินทรีมอร์ตาร์” สายการผลิตที่ 2 จำนวน 280 ล้านบาท
การลงทุนในเหมืองหินทราย จำนวน 228 ล้านบาท และ การซื้อที่ดินของธุรกิจวัสดุทดแทนไม้
“คอนวูด” ที่ประเทศอินโดนีเซีย จำนวน 97 ล้านบาท

จำนวนเงินจ่ายปันผล ให้กับผู้ถือหุ้นเป็นจำนวน 2,760 ล้านบาท ซึ่งในปี 2554 ซึ่งจ่ายเพิ่มขึ้นจากปี
2553 จำนวน 232 ล้านบาท การจ่ายเงินปันผลส่วนที่เหลือจากผลประกอบการประจำปี
2553ในอัตราหุ้นละ 5 บาท
และการจ่ายเงินปันผลระหว่างกาลจากผลประกอบการดำเนินงานระหว่างปี 2554 ในอัตราหุ้นละ 7
บาท

คำอธิบายและวิเคราะห์ฐานะการเงิน

[]

สินทรัพย์

ณ วันที่ 31 ธันวาคม 2554 กลุ่มบริษัทปูนซีเมนต์นครหลวง มีสินทรัพย์รวมจำนวน 26,536 ล้านบาท
เพิ่มขึ้น 1,289 ล้านบาท หรือคิดเป็นร้อยละ 5 เมื่อเทียบกับสินทรัพย์รวม ณ สิ้นปี 2553
เนื่องจากปริมาณสินค้าคงเหลือและกิจกรรมการลงทุนที่เพิ่มขึ้น
สินทรัพย์ที่มีความคล่องตัวตัวในสินทรัพย์หมุนเวียนประกอบไปด้วย
เงินสดและรายการเทียบเท่าเงินสด จำนวน 1,921 ล้านบาท คิดเป็นร้อยละ 7 ของสินทรัพย์รวม
ลดลง 81 ล้านบาท หรือคิดเป็นร้อยละ 4 จากมูลค่า ณ วันต้นงวด จำนวน 2,002 ล้านบาท
รวมถึง ลูกหนี้การค้า จำนวน 2,387 ล้านบาท หรือคิดเป็นสัดส่วนร้อยละ 9 ของสินทรัพย์รวม
ลดลง 370 ล้านบาท หรือ ร้อยละ 13.4 เมื่อเทียบกับปีก่อน สินค้าคงเหลือ จำนวน 2,393
ล้านบาท หรือคิดเป็นสัดส่วนร้อยละ 9 ของสินทรัพย์รวม เพิ่มขึ้น 818 ล้านบาท หรือร้อยละ 52
เปรียบเทียบกับปีก่อน

ที่ดิน โรงงานและอุปกรณ์ - สุทธิ จำนวน 14,762 ล้านบาท หรือคิดเป็นสัดส่วนร้อยละ 56
ของสินทรัพย์รวม เพิ่มขึ้น 372 ล้านบาท หรือร้อยละ 3 ส่วนใหญ่เกิดมาจากการซื้อที่ดิน
โรงงานและอุปกรณ์ เป็นมูลค่า 2,068 ล้านบาท ในปี 2554 และจากค่าเสื่อมราคาสำหรับปี 2554
จำนวน 1,694 ล้านบาท การซื้อและลงทุนในที่ดิน โรงงานและอุปกรณ์ที่สำคัญในระหว่างปีมีดังนี้

-   โรงงานผลิตวัสดุทดแทนไม้ “คอนวูด” สายการผลิตที่ 3 จำนวน 423 ล้านบาท

-   โรงงานผลิตไฟฟ้าจากลมร้อนทิ้งจากกระบวนการผลิตปูนซีเมนต์ จำนวน 282 ล้านบาท

-   โรงงานผลิตปูนสำเร็จรูปมอร์ตาร์ สายการผลิตที่ 2 จำนวน 280 ล้านบาท

-   เหมืองหินทราย จำนวน 228 ล้านบาท

-   ที่ดินสำหรับการขยายโรงงานผลิตวัสดุทดแทนไม้ “คอนวูด” ที่ประเทศอินโดนีเซีย จำนวน 97
    ล้านบาท

หนี้สิน

ณ วันที่ 31 ธันวาคม 2554 กลุ่มบริษัทปูนซีเมนต์นครหลวง มีหนี้สินรวมจำนวน 9,529 ล้านบาท
เพิ่มขึ้น 820 ล้านบาท หรือคิดเป็นร้อยละ 9 เมื่อเทียบกับหนี้สินรวม ณ วันที่ 31 ธันวาคม 2553
โดยหลักแล้วประกอบด้วยเจ้าหนี้การค้าจำนวน 1,867 ล้านบาท
ซึ่งเพิ่มขึ้นจากค่าเชื้อเพลิงและค่าบริการ

เงินกู้ยืมจากสถาบันการเงิน บริษัทย่อยกู้ยืมเงินทั้งสิ้น 450 ล้านบาท
เพื่อขยายสายการผลิตใหม่ของธุรกิจวัสดุทดแทนไม้ “คอนวูด” ที่จังหวัดสระบุรี

หุ้นกู้ เมื่อวันที่ 16 มิถุนายน 2552 บริษัทฯได้ออกหุ้นกู้ไม่มีหลักประกัน
ชนิดระบุชื่อผู้ถือและไม่ด้อยสิทธิและไม่มีส่วนลดจำนวนรวม 4,000,000 หน่วย ในราคาหน่วยละ
1,000 บาท รวมเป็นเงินทั้งสิ้น 4,000 ล้านบาท โดยหุ้นกู้ดังกล่าวมีอายุ 4 ปี
อัตราดอกเบี้ยร้อยละ 4.5 ต่อปี โดยมีกำหนดชำระดอกเบี้ยทุกครึ่งปี
ตราสารหนี้ดังกล่าวจะช่วยเพิ่มสภาพคล่องให้กับ บริษัทฯ

หนี้สินอื่น ๆ โดยหลักประกอบด้วยค่าใช้จ่ายค้างจ่าย 1,630 ล้านบาท ภาษีเงินได้ค้างจ่าย 533
ล้านบาท และหนี้สินจากการสำรองโครงการผลประโยชน์ระยะยาวของพนักงาน 827 ล้านบาท

สำรองค่าฟื้นฟูสภาพเหมือง กลุ่มบริษัทปูนซีเมนต์นครหลวง
ได้ทำการตั้งสำรองประมาณการหนี้สินสำหรับการฟื้นฟูสภาพเหมืองในอนาคตเป็นจำนวน 92 ล้านบาท

ส่วนของผู้ถือหุ้น

ณ วันที่ 31 ธันวาคม 2554 กลุ่มบริษัทปูนซีเมนต์นครหลวง มีส่วนของผู้ถือหุ้นรวมจำนวน 17,007
ล้านบาท เพิ่มขึ้น 469 ล้านบาท หรือคิดเป็นร้อยละ 3
โดยมีปัจจัยหลักจากกำไรสุทธิจากผลการดำเนินงานประจำปี 2554 จำนวน 3,229 ล้านบาท
และลดลงจากขาดทุนเบ็ดเสร็จอื่นในการเปลี่ยนแปลงสกุลเงินหลักที่ใช้งานดำเนินงานของบริษัทร่วม
จำนวน 62 ล้านบาท และการจัดสรรเงินปันผล จำนวน 2,780 ล้านบาท ในระหว่างปี 2554
ซึ่งมีรายละเอียดดังนี้

-   จ่ายเงินปันผลส่วนที่เหลือจากผลประกอบการประจำปี 2553 ในอัตราหุ้นละ 5 บาท
    รวมเป็นเงินทั้งสิ้น 1,150 ล้านบาท

-   จ่ายเงินปันผลระหว่างกาลจากผลประกอบการดำเนินงานระหว่างปี 2554 ในอัตราหุ้นละ 7
    บาท รวมเป็นเงินทั้งสิ้น 1,610 ล้านบาท

สถานะทางการเงินของกลุ่มบริษัทปูนซีเมนต์นครหลวง
แข็งแกร่งและมั่นคงขึ้นจากผลประกอบการในช่วงปีที่ผ่านมา
รวมทั้งสภาพคล่องที่เพียงพอของกลุ่มบริษัทปูนซีเมนต์นครหลวงผ่านการรักษาเงินสดและกิจกรรมทางการเงินที่เหมาะสมในตลาดทุนเพื่อให้ได้รับประโยชน์อย่างสูงสุดต่อกลุ่มบริษัทปูนซีเมนต์นครหลวง